Jonas Blue, barzij akuratnie Guy James Robin (nar. 2 siyrpnia 1989 w Lōndynie) – brytyjski DJ i producynt muzyczny. Życiorys. W 2015 roku Jonas Blue zyskoł miyndzynŏrodowy rozgłos po wydaniu houseowyj wersyje utworu „Fast Car” ze 1988 roku, co go ôryginalnie wykōnowała Tracy Chapman. We utworze gościnnie wystōmpiyła brytyjskŏ śpiywŏczka Dakota. Utwōr dotar do drugigo placu notowaniŏ UK Singles Chart, tōż weszoł wyżyj aniżeli ôryginalnie wykōnowany utwōr ôd Chapman, co dotar w mŏju 1988 roku do 5 placu w tym samym notowaniu.   2 czyrwca 2016 roku ukŏzoł sie nowy singel ôd Jonasa pt. „Perfect Strangers”, w kerym do spōłprace ôstoł zaproszōny JP Cooper. Singel powtōrzōł sukces poprzednigo utworu i dotar do top 10 we wiynkszyj tajli krŏjōw, w kerych bōł notowany. 28 paździyrnika ôstoł wydany nastymony singel „By Your Side”, w kerym zaśpiywała Raye, a 5 mŏja 2017 roku swojã prymierã mioł utwōr „Mama” ze gościnnym udziałym australijskigo śpiywŏka Williama Singea. 14 lipca 2017 ukŏzoł sie debiutancki album ôd Jonasa zatytułowany "Jonas Blue: Electronic Nature – The Mix 2017". "Blue" Ôficjalnŏ zajta internetowŏ ôd DJ-a